Document ID: 32008D0028

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Δεκεμβρίου 2007
για τον καθορισμό της οικονομικής συνδρομής της Κοινότητας στις δαπάνες τις οποίες πραγματοποίησε η Δανία στο πλαίσιο των έκτακτων μέτρων που έλαβε για την καταπολέμηση της γρίπης των πτηνών το 2006
[κοινοποιηθείσα υπό τον αριθμό Ε(2007) 6695]
(Το κείμενο στη δανική γλώσσα είναι το μόνο αυθεντικό)
(2008/28/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφος 3 και το άρθρο 3α παράγραφος 1,
Εκτιμώντας τα ακόλουθα:
(1)
Το 2006 εκδηλώθηκαν εστίες της γρίπης των πτηνών στη Δανία. Η εμφάνιση της νόσου παρουσίαζε σημαντικό κίνδυνο για το ζωικό κεφάλαιο της Κοινότητας.
(2)
Για την πρόληψη της διασποράς της νόσου και για την όσο το δυνατόν ταχύτερη εκρίζωσή της, η Κοινότητα πρέπει να συμβάλει οικονομικά στις επιλέξιμες δαπάνες που πραγματοποίησε το κράτος μέλος στο πλαίσιο των έκτακτων μέτρων που λαμβάνει για την καταπολέμηση της νόσου, όπως προβλέπει η απόφαση 90/424/ΕΟΚ.
(3)
Με την απόφαση 2007/310/ΕΚ της Επιτροπής, της 27ης Απριλίου 2007, σχετικά με τη χρηματοδοτική συνδρομή της Κοινότητας στο πλαίσιο έκτακτων μέτρων για την καταπολέμηση της γρίπης των πτηνών στη Δανία το 2006 (2), καθορίστηκε να ανέρχεται η οικονομική συνδρομή Κοινότητας στο 50 % των δαπανών που είναι επιλέξιμες για κοινοτική χρηματοδότηση και αφορούν τα μέτρα που ελήφθησαν για την καταπολέμηση της εστίας.
(4)
Δυνάμει της εν λόγω απόφασης, η κοινοτική οικονομική συνδρομή καταβάλλεται κατόπιν του αιτήματος που υπέβαλε η Δανία στις 24 Ιουνίου 2007 και βάσει των συνοδευτικών εγγράφων που αναφέρονται στο άρθρο 7 του κανονισμού (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (3).
(5)
Λαμβανομένων υπόψη των ανωτέρω, πρέπει τώρα να καθοριστεί το συνολικό ποσό της κοινοτικής οικονομικής συνδρομής στις επιλέξιμες δαπάνες που πραγματοποιήθηκαν για την εκρίζωση της γρίπης των πτηνών στη Δανία το 2006.
(6)
Σύμφωνα με τα αποτελέσματα των επιθεωρήσεων που διεξήχθησαν από την Επιτροπή σε συμμόρφωση με τους κοινοτικούς κτηνιατρικούς κανόνες και τους όρους για τη χορήγηση των κοινοτικών οικονομικών συνδρομών, δεν μπορεί να αναγνωριστεί ως επιλέξιμο για κοινοτική χρηματοδότηση το συνολικό ποσό των δαπανών που υποβλήθηκαν.
(7)
Οι παρατηρήσεις της Επιτροπής, η μέθοδος υπολογισμού των επιλέξιμων δαπανών και τα τελικά συμπεράσματα κοινοποιήθηκαν στη Δανία με επιστολή της 9ης Οκτωβρίου 2007.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συνολική οικονομική συνδρομή της Κοινότητας για τις δαπάνες που πραγματοποίησε η Δανία στο πλαίσιο της εκρίζωσης της γρίπης των πτηνών το 2006, σύμφωνα με την απόφαση 2007/310/ΕΚ, ορίζεται σε 329 862,70 ευρώ.
Άρθρο 2
Η απόφαση απευθύνεται στο Βασίλειο της Δανίας.
Βρυξέλλες, 21 Δεκεμβρίου 2007.

Labels: 18
15
6